《钱塘遇沈时仲匆匆索别》
宋代·李洪

三年啄腐共吞腥，乍解南冠觐舜廷。
新贵论交头漫白，吾曹相遇眼终青。
休嗔轻薄纷纷雨，还恨分携落落星。
岁晚江湖未归客，蒯缑弹铗不堪听。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。